Z A P I S N I K
sa 26. sjednice Općinskog vijeća

Općine Podravske Sesvete, održane dana 
30. siječnja 2020 godine

u prostorijama Općine, Ivana Mažuranića 1
         Sjednica je sazvana putem KLASA: 021-05/20-01/01, URBROJ: 2137/24-20-2 od 27. siječnja 2020. godine.
         Sjednicu je otvorio zamjenik predsjednika Općinskog vijeća Vladimir Tudić u 19.05 sati, pozdravio nazočne i predložio prozivku nazočnih.
            Sjednici su nazočni:                                                    Sjednici nisu nazočni:                                         

a) članovi Općinskog vijeća:

1. Marko Derežić                                                               1. Vlado Halusek                                              
2. Silvana Kolar 

3. Tomislav Kovačić
4. Zlatko Miloš 

5. Dražen Nađ
6. Branko Rođak
7. Darko Štefanić 

8. Renata Štefec 
9. Vladimir Tudić 

10. Ivan Šerbeđija

b) ostali nazočni:

1. Krunoslav Bratanović, općinski načelnik 

2. Mladen Sitek, zamjenik općinskog načelnika
3. Boris Poljanac, pročelnik Jedinstvenog upravnog odjela

4. Jasminka Miloš, računovodstveni referent, zapisničar

            Nakon prozivke zamjenik predsjednika konstatira da je sjednici nazočno 10  članova Općinskog vijeća od ukupno 11 članova Općinskog vijeća uz dostavu isprike predsjednika vijeća, te sukladno tome ono može pravovaljano odlučivati. 

Prihvaćanje Zapisnika sa 25. sjednice Općinskog vijeća Općine Podravske Sesvete

    Vijećnik Branko Rođak traži da se u zapisnik upiše da je nakon 21. točke dnevnog reda  prilikom napuštanja sjednice zamjenik načelnika opsovao vijeću.

    S obzirom da više  nije bilo rasprave zamjenik predsjednika konstatira da je  uz prihvaćenu dopunu vijećnika Branka Rođaka Zapisnik sa 25. sjednice Općinskog vijeća jednoglasno prihvaćen.
                                                  AKTUALNI SAT     
Dražen Nađ:  Ustavni sud je obustavio uredbu za povećanje cijene odvoza otpada, da li će Drava kom ići s novim cijenama ili ne?
Mladen Sitek: Skupština će donijeti potrebnu odluku.
Branko Rođak: Nisam dobio odgovor na pitanje o prenamjeni stambenog objekta.

Boris Poljanac: Pisani odgovor bit će pripremljen za iduću sjednicu.
Branko Rođak: Postavio sam pitanje za račune za izvezenu zemlju, rečeno mi je da ću odgovor dobiti na vijeću ali odgovor još nisam dobio, pa ću sutra doći u općinu.
Dražen Nađ: Da li još uvijek imamo udio 1% u Komunalijama?
Vladimir Tudić: Koji je razlog odlaska Krunoslava Posavca, da li odlazi iz općine dobrovoljno ili pod pritiskom?
Mladen Sitek: To pitanje moraš postaviti njemu.
Vladimir Tudić: Da ima kakve šanse za Polivalentni objekt ili ako ne da se kupi kakvo vatrogasno vozilo?
Mladen Sitek: Kada će realizacija kupnje vatrogasnog vozila biti završena bit ćete o tome obavješteni. Što se tiče polivalentnog objekta zahtjev je odbačen zbog nedostatka sredstava.
Vladimir Tudić: Znači vatrogasci su za te novce već mogli imati dva pedma debela vrata na domu i sve obnovljeno, sad ste ostali bez toga.
Općinski načelnik traži zamjenika predsjednika da pojasni što to znači, na što zamjenik predsjednika odgovara da se to odnosi na vanjska vrata vatrogasnog doma koja su problem.
Zamjenik načelnika traži da se u Zapisnik citiraju riječi Vladimira Tudića.
    S obzirom da više nije bilo pitanja niti rasprave Aktualni sat je završen u 19.15 sati
    Zamjenik predsjednika vijeća predlaže nadopunu Dnevnog reda sa točkama „Prijedlog za dodjelu javnog priznanja- Nagrada Koprivničko -križevačke županije za iznimno postignuće u protekloj godini iz područja kulture, umjetnosti i turizma za Josipa Cugovčana“ i „Prijedlog za dodjelu javnog priznanja Nagrada Koprivničko -križevačke županije za iznimno postignuće u protekloj godini iz područja sporta za Sanju Rođak Karšić“ sa prijedlogom da to budu  2. i 3.  točka Dnevnog reda.
     Zamjenik načelnika ističe da je općinski načelnik već uputio prijedlog za dodjelu priznanja za udrugu HFD „Sesvečice“ zbog očuvanja kulturne baštine i iznimne aktivnosti u protekle tri godine kao i prijašnjih godina smatrajući da oni najviše zaslužuju dodjelu priznanja.

     Zamjenik predsjednika ističe da se njegovi prijedlozi odnose na fizičke osobe i nemaju veze s prijedlogom načelnika.

      Nakon provedenog glasovanja zamjenik predsjednika konstatira da je sa 6 glasova „ZA“ i 4 glasa „SUZDRŽANI“ prijedlog usvojen.

      Zamjenik predsjednika daje na glasovanje Dnevni red sa usvojenim nadopunama, te nakon glasovanja konstatira da je sa 7 glasova „ZA“  i 3 glasa „PROTIV“ Dnevni red usvojen i glasi:

                                                 D N E V N I   R E D:
1. Odluka o davanju suglasnosti za kupnju poslovnog udjela Piškornice-Sanacijskog odlagališta d.o.o. u trgovačkom društvu DRAVA-KOM d.o.o. Koprivnica
2. Zaključak o usvajanju prijedloga za dodjelu javnog priznanja- Nagrada Koprivničko -križevačke županije za iznimno postignuće u protekloj godini iz područja kulture, umjetnosti i turizma za Josipa Cugovčana

3. Zaključak o usvajanju prijedloga za dodjelu javnog priznanja Nagrada Koprivničko -križevačke županije za iznimno postignuće u protekloj godini iz područja sporta za Sanju Rođak Karšić

4. Odluka o raspoređivanju redovitih godišnjih sredstava za 2020. godinu za rad političkih stranaka zastupljenih u Općinskom vijeću Općine Podravske Sesvete i nezavisnih vijećnika Općinskog vijeća Općine Podravske Sesvete izabranih s liste grupe birača

5. Zaključak o usvajanju Izvješća o korištenju sredstava Proračunske zalihe za razdoblje od 1. prosinca do 31. prosinca 2019. godine

6. Izvješća o stanju sigurnosti Postaje granične policije Koprivnica za studeni i prosinac 2019. godine 
7. Razno 
Točka 1.

Odluka o davanju suglasnosti za kupnju poslovnog udjela Piškornice-Sanacijskog odlagališta d.o.o. u trgovačkom društvu DRAVA-KOM d.o.o. Koprivnica

************************************************************************
     Zamjenik predsjednika vijeća otvara raspravu.   
     Vijećnik Marko Derežić navodi da će nakon obavljenih razgovora i budućeg poslovnog odnosa podržati ovu odluku.

      Vijećnik Dražen Nađ ističe da udio kupujemo da budemo ravnopravni, a obveza je našeg člana skupštine da utječe da se cijena odvoza ne diže, pogotovo jer je Ustavni sud obustavio uredbu, kao i da se na skupštinama upozorava, usmjerava i zahtjeva ono što je u našem interesu, a ne da se sve samo prihvaća.
       Vijećnik Branko Rođak pita da li se u slučaju ako ne otkupimo udio, povećava cijena odvoza, na što mu zamjenik načelnika odgovara da je to pitanje za skupštinu društva.

       Vijećnik Branko Rođak pita što će biti sa iskazanom dobiti društva, na što mu zamjenik načelnika odgovara da će konačni izvještaj biti gotov 31.01. i o namjeni vijeće će biti obaviješteno. 

       Općinski načelnik navodi da u privremenom završnom izvješću piše da će se ostvarena dobit usmjeriti u zadržanu dobit.
         Vijećnik Branko Rođak pita koliko ima zaposlenih u Drava komu, na što mu zamjenik načelnika odgovara da će na to pitanje kasnije odgovoriti kad provjeri u dokumentaciji.

        Vijećnik Branko Rođak pita kolika su primanja skupštinara, da li primaju dnevnice i naknade i koliko su se puta sastajali, na što mu zamjenik načelnika odgovara da koliko mu je poznato skupštinari nemaju naknade i da mora provjeriti koliko su se puta sastajali.
        Vijećnik Branko Rođak navodi da će kod glasovanja biti suzdržan.

        S obzrom da više nije bilo rasprave zamjenik predsjednika vijeća provodi glasovanje i konstatira da je za 6 glasova „ZA“ i 4 glasa „SUZDRŽANI“ donijeta Odluka o davanju suglasnosti za kupnju poslovnog udjela Piškornice-Sanacijskog odlagališta d.o.o. u trgovačkom društvu DRAVA-KOM d.o.o. Koprivnica, koja je sastavni dio izvornika ovog Zapisnika.
                                                                    Točka 2.

Zaključak o usvajanju prijedloga za dodjelu javnog priznanja- Nagrada Koprivničko -križevačke županije za iznimno postignuće u protekloj godini iz područja kulture, umjetnosti i turizma za Josipa Cugovčana

*******************************************************************

      Zamjenik predsjednika vijeća otvara raspravu.

      S obzirom da nije bilo rasprave nakon provedenog glasovanja zamjenik predsjednika konstatira da je sa 8 glasova „ZA“ i 2 glasa „SUZDRŽANI“ donijet Zaključak o usvajanju prijedloga za dodjelu javnog priznanja- Nagrada Koprivničko -križevačke županije za iznimno postignuće u protekloj godini iz područja kulture, umjetnosti i turizma za Josipa Cugovčana, koji je ujedno i sastavni dio izvornika ovog Zapisnika.  
                                                                     Točka 3.
Zaključak o usvajanju prijedloga za dodjelu javnog priznanja Nagrada Koprivničko -križevačke županije za iznimno postignuće u protekloj godini iz područja sporta za Sanju Rođak Karšić

**************************************************************************
         Zamjenik predsjednika Općinskog vijeća otvara raspravu.
         S obzirom da nije bilo rasprave zamjenik predsjednika vijeća provodi glasovnje i konstarira da je sa 8 glasova „ZA“ i 2 glasa „SUZDRŽANI“ donijet  Zaključak o usvajanju prijedloga za dodjelu javnog priznanja Nagrada Koprivničko -križevačke županije za iznimno postignuće u protekloj godini iz područja sporta za Sanju Rođak Karšić, koji je sastavni dio izvornika ovog Zapisnika.
Točka 4.

Odluka o raspoređivanju redovitih godišnjih sredstava za 2020. godinu za rad političkih stranaka zastupljenih u Općinskom vijeću Općine Podravske Sesvete i nezavisnih vijećnika Općinskog vijeća Općine Podravske Sesvete izabranih s liste grupe birača

**************************************************************************

      Zamjenik predsjednik Općinskog vijeća otvara raspravu.
      Vijećnica Silvana Kolar istiće da se pisano očitovala da se odriće prava na financiranje.

       S obzrom da više nije bilo rasprave zamjenik predsjednika vijeća provodi glasovanje i konstatira da je jednoglasno sa 10 glasova „ZA“ donijeta Odluka o raspoređivanju redovitih godišnjih sredstava za 2020. godinu za rad političkih stranaka zastupljenih u Općinskom vijeću Općine Podravske Sesvete i nezavisnih vijećnika Općinskog vijeća Općine Podravske Sesvete izabranih s liste grupe birača, koja je sastavni dio izvornika ovog Zapisnika.
                                                                   Točka 5.

Zaključak o usvajanju Izvješća o korištenju sredstava Proračunske zalihe Proračuna Općine Podravske Sesvete za 2019. godinu za razdoblje 1. prosinca do 31. prosinca 2019. godine

**************************************************************************
        Zamjenik predsjednika vijeća otvara raspravu.

       S obzirom da  nije bilo rasprave  zamjenik predsjednika vijeća provodi glasovanje, a nakon glasovanja konstatira da je jednoglasno sa 10 glasova „ZA“ donijet Zaključak o usvajanju Izvješća o korištenju sredstava Proračunske zalihe Proračuna Općine Podravske Sesvete za 2019. godinu za razdoblje 1. prosinca do 31. prosinca 2019. godine, koji je ujedno i sastavni dio izvornika ovog Zapisnika.
Točka 6.

Izvješća o stanju sigurnosti Postaje granične policije Koprivnica za studeni i
prosinac 2019.godine
**************************************************************************
        Zamjenik predsjednika vijeća otvara raspravu.

        S obzirom da  nije bilo rasprave  zamjenik predsjednika vijeća provodi glasovanje, a nakon glasovanja konstatira da su jednoglasno sa 10 glasova „ZA“ prihvaćena  Izvješća o stanju sigurnosti Postaje granične policije Koprivnica za studeni i prosinac 2019. godine,
koja su ujedno i sastavni dio izvornika ovog Zapisnika.
                                                                   Točka 7.

                                                                Razno
**************************************************************************
        Zamjenik predsjednika vijeća otvara raspravu.
        Zamjenik načelnika izvješćuje vijeće da je 20.01.2020. godine dobivena uporabna dozvola za kanalizacijsku mrežu.

         Vijećnica Silvana Kolar pita kako napreduje izgradnja vrtića, na što joj zamjenik načelnika odgovara da je izgradnja u završnoj fazi, da slijedi opremanje i čišćenje, a plan je da do kraja godine u vrtić proradi i da u njemu budu i djeca.

          Vijećnik Dražen Nađ pita na koji način funkcionira pročistač i da li je izdana vodopravna dozvola, na što mu zamjenik načelnika odgovara da će službeno zatražiti te informacije.

        S obzirom da više nije bilo pitanja niti rasprave zamjenik predsjednika vijeća zatvara sjednicu u 19.40 sati.

Zapisničar:                                                                                       Zamjenik predsjednika :

Jasminka Miloš                                                                                     Vladimir Tudić

